**D ô v o d o v á s p r á v a**

**Všeobecná časť**

Návrh zákona, ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisovpredkladá na rokovanie Národnej rady Slovenskej republiky skupina poslancov Národnej rady Slovenskej republiky.

**Cieľom predloženého návrhu zákona je umožniť účastníkovi konania voľbu zrýchleného zápisu vlastníckeho práva a povolenia vkladu do katastra nehnuteľností za ustanovený zvýšený poplatok už v lehote 24 hodín po podaní návrhu a umožniť podnikateľom voľbu zrýchleného zápisu do zoznamu podnikateľov a zrýchleného zápisu zmeny údajov v zozname podnikateľov vedených Úradom pre verejné obstarávanie.**

Návrh zákona je v súlade s Ústavou Slovenskej republiky, zákonmi a ďalšími všeobecne záväznými právnymi predpismi, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie.

Návrh zákona nebude mať vplyv na verejné financie, podnikateľské prostredie, nebude mať sociálny vplyv ani vplyv na životné prostredie a informatizáciu spoločnosti.

**B.**                **Osobitná časť**

**K čl. I**

**K bodu 1**

Navrhuje sa zavedenie možnosti voľby zrýchleného zápisu do zoznamu podnikateľov vedeného Úradom pre verejné obstarávanie do jedného týždňa odo dňa doručenia kompletnej žiadosti o zápis vrátane všetkých príloh za správny poplatok 132 eur.

Navrhuje sa zavedenie možnosti voľby zrýchleného zápisu do zoznamu podnikateľov vedeného Úradom pre verejné obstarávanie už do 24 hodín odo dňa doručenia kompletnej žiadosti o zápis vrátane všetkých príloh za správny poplatok 264 eur.

**K bodu 2**

Navrhuje sa zavedenie možnosti voľby zrýchleného zápisu zmeny do zoznamu podnikateľov vedeného Úradom pre verejné obstarávanie do jedného týždňa odo dňa doručenia kompletnej žiadosti o zápis vrátane všetkých príloh za správny poplatok 33 eur.

Navrhuje sa zavedenie možnosti voľby zrýchleného zápisu zmeny do zoznamu podnikateľov vedeného Úradom pre verejné obstarávanie už do 24 hodín odo dňa doručenia kompletnej žiadosti o zápis vrátane všetkých príloh za správny poplatok 66 eur.

**K bodu 3**

Navrhuje sa zavedenie možnosti voľby zrýchleného konania o návrhu na začatie konania o povolení vkladu práva k nehnuteľnosti do katastra nehnuteľnosti v lehote jedného týždňa odo dňa doručenia návrhu na vklad za správny poplatok 132 eur.

Navrhuje sa zavedenie možnosti voľby zrýchleného konania o návrhu na začatie konania o povolení vkladu práva k nehnuteľnosti do katastra nehnuteľnosti v lehote 24 hodín odo dňa doručenia návrhu na vklad za správny poplatok 264 eur.

**K bodu 4**

Navrhuje sa zavedenie možnosti elektronického podania voľby zrýchleného konania o návrhu na začatie konania o povolení vkladu práva k nehnuteľnosti do katastra nehnuteľnosti v lehote do jedného týždňa odo dňa doručenia návrhu na vklad za správny poplatok 66 eur.

Navrhuje sa zavedenie možnosti elektronického podania voľby zrýchleného konania o návrhu na začatie konania o povolení vkladu práva k nehnuteľnosti do katastra nehnuteľnosti v lehote do 24 hodín odo dňa doručenia návrhu na vklad za správny poplatok 132 eur.

**K bodu 5**

Podľa názoru prekladateľa aktuálne 15-dňové trvanie zrýchleného konania konania o návrhu na začatie konania o povolení vkladu práva k nehnuteľnosti do katastra nehnuteľnosti je vzhľadom na súčasnú výšku správneho poplatku 266 eur neúmerne dlhé a neadekvátne vzhľadom na skutočnosť, že poplatok za zrýchlené konanie je v porovnaní s bežným 30-dňovým konaním až 4-násobne vyšší pričom lehota na vybavenie v zrýchlenom konaní je len o polovicu kratšia.

V nadväznosti na vyššie uvedené, navrhuje sa skrátenie pôvodnej 15 dňovej lehoty na rozhodnutie o návrhu na začatie konania o povolení vkladu práva k nehnuteľnosti do katastra nehnuteľnosti na 24 hodín odo dňa doručenia návrhu na vklad.

**K bodu 6**

Navrhuje sa, aby správny orgán vyberal poplatok podľa tejto predmetnej položky vo výške **132 eur**, ak účastník konania pri doručení návrhu na vklad do katastra nehnuteľností žiada rozhodnúť o vklade urýchlene do **jedného týždňa**odo dňa doručenia návrhu na vklad.

**K čl. II**

**K bodu 1**

Navrhuje sa zmena pôvodnej 15 dňovej lehoty na rozhodnutie o návrhu na začatie konania o povolení vkladu práva k nehnuteľnosti do katastra nehnuteľnosti na 24 hodín odo dňa doručenia návrhu na vklad.

**K bodu 2**

Navrhuje sa vypustiť veta, ktorá umožňuje Okresnému úradu rozhodnúť v štandardnej lehote napriek skutočnosti, že navrhovateľ žiadal o urýchlené konanie. Pokiaľ bol návrh podaný kompletný a správny poplatok bol riadne a včasne uhradený, Okresný úrad je povinný rozhodnúť v skrátenej lehote.

**K čl. III**

Navrhuje sa zavedenie spoplatnenej možnosti voľby zrýchleného zápisu do zoznamu podnikateľov vedeného Úradom pre verejné obstarávanie už do 24 hodín odo dňa doručenia kompletnej žiadosti o zápis vrátane všetkých príloh.

**K čl. IV**

Účinnosť predkladanej novely sa navrhuje od 1. januára 2017.